EU:n digikomissaarina toimiva Henna Virkkunen ajaa rajoituksia Eurooppalaisten sananvapauteen sosiaalisessa mediassa.

Viime viikolla Facebookin perustaja Mark Zuckerberg räjäytti uutispommin kertomalla, että Meta aikoo lopettaa faktantarkastajien käytön sosaalisissa medioissaan amerikalaiselle yleisölle.

Eurooppaan tämä vapaudenaalto ei kuitenkaan yltänyt, sillä somejätti tuntuu pelkäävän mittavia sanktioita, mitä EU voisi tällaisesta toiminnasta heihin kohdistaa. Tällä hetkellä syynissä on jo maailman tärkein yhteiskunnallisen keskustelun foorumi Twitter/X. 

Henna Virkkunen toteaa tuoreessa Ylen artikkelissa näin: 

"Euroopassa kaikilla on sanan- ja mielipiteenvapaus. X:llä on kuitenkin erityinen, laistamme tuleva velvollisuus arvioida ja vähentää vaalijärjestelmiimme ja kansalaiskeskusteluumme liittyviä systeemisiä riskejä."

Virkkunen kyllä puhuu sananvapaudesta, mutta jo seuraavassa lauseessa on valmiina asettamaan kansalaisten keskustelulle rajoituksia. Tällaista suuntaa perustellaan artikkelissa näin:

"EU:n lainsäädännön mukaan alustojen on muun muassa varmistettava, että tiettyjä poliittisia näkemyksiä ei suosita toisten kustannuksella. Lähtökohtana Euroopassa on, että verkon tulee olla oikeudenmukainen ja turvallinen ympäristö."

Facebookin Mark Zuckerberg totesi Joe Roganin haastattelussa, että "faktantarkastajat" ovat itse toimineet puolueellisesti. Joten EU on näillä sananvapauden rajoituksillaan itse asiassa varmistamassa, että tiettyjä poliittisia näkemyksiä suosittaisiin toisten kustannuksella.

Joulukuussa 2024 globaali uutisjätti AFP päätti ruksia naamani heidän virheellisiä ja harhaanjohtavia tietoja sisältävässä faktantarkistus-artikkelissaan Bovaeriin liittyen. Lähetin AFP:lle kirjeen, jonka seurauksena he poistivat ruksitut kasvoni artikkelistaan. He edelleen kuitenkin mm. siteeraavat minua artikkelissaan väärin.

Tällaisille puolueellisille toimijoille EU:n byrokratian laajentamista kannattavat tahot haluavat antaa lisää valtaa. Harmittaa, että Suomi on Virkkusen johdolla ajamassa tällaista turmiollista kehitystä Euroopassa. 

Suomalainen, älä koskaan hyväksy sitä, että Virkkusen-kaltaiset byrokraatit murentavat sananvapauttamme. Jos sananvapaus menee, niin hyvin pian on muutkin vapautemme ja oikeutemme kortilla.

Linkki uutiseen: